**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 20886**

**Λιβαδειά 19/10/2020**

**ΑΠΟΣΠΑΣΜΑ**

Από το πρακτικό της αριθμ.2020-17ης Τακτικής Συνεδρίασης-ΚΕΚΛΕΙΣΜΕΝΩΝ ΤΩΝ ΘΥΡΩΝ

του Δημοτικού Συμβουλίου Λεβαδέων

Αριθμός απόφασης  **160**

**ΘΕΜΑ: Δωρεάν παραχώρηση χρήσης δημοτικού ακινήτου στον «Πολιτιστικό Σύλλογο Ανάληψης»**

Στη Λιβαδειά σήμερα την 14η Οκτωβρίου 2020, ημέρα Τετάρτη και ώρα 19:00 μ.μ στην αίθουσα  συνεδριάσεων – «Παλαιό Δημαρχείο» -Πλ. Εθνικής Αντιστάσεως 1 , συνήλθε σε συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **ΚΕΚΛΕΙΣΜΕΝΩΝ ΤΩΝ ΘΥΡΩΝ**  κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)** της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων»  **δ)** της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών  και ύστερα από την από  **20217/9-10-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλου Γιώτα |
|  | Μητάς Αλέξανδρος | 2 | Γαλανός Κων/νος |
|  | Τσεσμετζής Εμμανουήλ (Απών από 8- 15 ΘΗΔ) | 3 | Κοτσικώνας Επαμεινώνδας |
|  | Δήμου Ιωάννης | 4 | Αλεξίου Λουκάς |
|  | Αποστόλου Ιωάννης | 5 | Σπυρόπουλος Δημοσθένης |
|  | Σάκκος Μάριος ( Απών 9-15 ΘΗΔ) |  |  |
|  | Νταντούμη Ιωάννα |  |  |
|  | Καράβα Χρυσοβαλάντου Βασιλική (Βάλια) |  | Αν και κλήθηκαν νόμιμα |
|  | Μερτζάνης Κων/νος |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Τόλιας Δημήτριος |  |  |
|  | Καπλάνης Κων/νος |  |  |
|  | Τζουβάρας Νικόλαος |  |  |
|  | Καράλης Χρήστος |  |  |
|  | Φορτώσης  Αθανάσιος |  |  |
|  | Παπαϊωάννου Λουκάς |  |  |
|  | Πούλος Ευάγγελος |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή ( Απούσα 13-15 ΘΗΔ) |  |  |
|  | Τσιφής Δημήτριος |  |  |
|  | Μπαρμπέρης Νικόλαος ( Απών 13-15 ΘΗΔ) |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 1-15 ΘΗΔ) |  |  |
|  | Χέβα Αθανασία(Νάνσυ) (Απούσα από 8- 15 ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

………………………………………………………………………………………………………………

Εισηγούμενος το 5Ο θέμα της ημερήσιας διάταξης, ο Πρόεδρος έθεσε υπόψη των μελών του Δημοτικού Συμβουλίου το υπ΄αριθμ. 20250/9-10-2020 έγγραφο του Τμήματος Εσόδων & Περιουσίας του Δήμου στο οποίο αναφέρονται:

*Με τις υπ’ αριθμ. πρωτ. 12939/06-07-2020 και 18874/24-09-2020 αιτήσεις του , ο Πολιτιστικός Σύλλογος Ανάληψης , ζήτησε από τον Δήμο Λεβαδέων , όπως του παραχωρηθεί δωρεάν προς χρήση , το κτίριο του Περιβαλλοντικού Κέντρου που βρίσκεται στην Ανάληψη , με σκοπό να στεγαστεί και να μπορεί να πραγματοποιεί τις Μορφωτικές του Εκδηλώσεις καθώς και τις Πολιτιστικές και λοιπές καταστατικές του δραστηριότητες . Σύμφωνα με τον* ***Ν. 4555/2018 , άρθρο 84 , παρ. 2β*** *"Αρμοδιότητες συμβουλίου κοινότητας άνω των τριακοσίων (300) κατοίκων – αντικατάσταση του* ***άρθρου 83 του ν.******3852/2010****" :* ***«****Το συμβούλιο της κοινότητας διατυπώνει επίσης , γνώμη και προτάσεις , είτε με δική του πρωτοβουλία είτε κατόπιν παραπομπής από τα αρμόδια όργανα του δήμου , για την αξιοποίηση των ακινήτων του δήμου που βρίσκονται στην κοινότητα , την κάθε μορφής εκμίσθωση ή παραχώρηση εκτάσεων εντός των ορίων αυτής , καθώς και την εκποίηση , εκμίσθωση , δωρεάν παραχώρηση χρήσης , ανταλλαγή και δωρεά , περιουσιακών εν γένει στοιχείων του δήμου που βρίσκονται στα όρια της κοινότητας****»****. Το συμβούλιο της Κοινότητας Λιβαδειάς , με την υπ’ αριθμ. 30/2020 απόφασή του , γνωμοδοτεί ομόφωνα , στο Δημοτικό Συμβούλιο , υπέρ της δωρεάν παραχώρησης χρήσης , του κτιρίου του Περιβαλλοντικού Κέντρου που βρίσκεται στην Ανάληψη , με σκοπό ο εν λόγω σύλλογος , να στεγαστεί και να μπορεί να πραγματοποιεί τις Μορφωτικές του Εκδηλώσεις καθώς και τις Πολιτιστικές και λοιπές καταστατικές του δραστηριότητες . Στο* ***άρθρο 185*** *“Δωρεάν παραχώρηση κυριότητας και χρήσης δημοτικών και κοινοτικών ακινήτων” του* ***Ν. 3463/2006*** *, στην* ***παράγραφο 2*** *προβλέπεται το εξής :* ***«****με απόφαση του δημοτικού ή κοινοτικού συμβουλίου , επιτρέπεται να παραχωρείται δωρεάν η χρήση ακινήτων σε άλλα νομικά πρόσωπα , που ασκούν αποκλειστικά και μόνο δραστηριότητα , η οποία είναι κοινωφελής ή προάγει τα τοπικά συμφέροντα****»*** *.*

*Προτείνουμε προς το Δημοτικό Συμβούλιο όπως γίνει , η δωρεάν παραχώρηση χρήσης του εν λόγω ακινήτου με τους επισυναπτόμενους όρους*

*Κατόπιν των ανωτέρω και λαμβάνοντας υπόψη :*

*1. τις υπ’ αριθμ. πρωτ. 12939/06-07-2020 & 18874/24-09-2020 αιτήσεις του Πολιτιστικού*

*Συλλόγου Ανάληψης*

*2. τις διατάξεις της παρ. 2β του άρθρου 84 του Ν. 4555/2018 καθώς και του άρθρου 83 του Ν.*

*3852/2010*

*3. την υπ’ αριθμ. 30/2020 Απόφαση της Κοινότητας Λιβαδειάς*

*4. τις διατάξεις της παρ. 2 του άρθρου 185 του Ν. 3463/2006 ,*

***καλείται*** *το Δημοτικό Συμβούλιο*

***να εγκρίνει*** *τη δωρεάν παραχώρηση χρήσης του κτιριακού χώρου του Περιβαλλοντικού Κέντρου που βρίσκεται στην Ανάληψη , προς τον Πολιτιστικό Σύλλογο Ανάληψης , με σκοπό να στεγαστεί και να μπορεί να πραγματοποιεί τις Μορφωτικές του Εκδηλώσεις καθώς και τις Πολιτιστικές και λοιπές καταστατικές του δραστηριότητες , με τους επισυναπτόμενους όρους :*

*Επίσης* ***να εξουσιοδοτήσει*** *τον Δήμαρχο ή τον νόμιμο αναπληρωτή του , όπως θέσει στο ιδιωτικό συμφωνητικό και οποιοδήποτε άλλο όρο κρίνει απαραίτητο για τη διασφάλιση του Δήμου Λεβαδέων και την επίτευξη του σκοπού της παραχώρησης .*

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξης Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Τις διατάξεις της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* τις υπ’ αριθμ. πρωτ. 12939/06-07-2020 και 18874/24-09-2020 αιτήσεις του Πολιτιστικού Συλλόγου Ανάληψης
* την υπ’ αριθ. 30/2020 απόφαση της Κοινότητας Λιβαδειάς
* To υπ αριθμ 20250/9-10-2020 έγγραφο του Τμήματος Εσόδων &Περιουσίας του Δήμου
* Τις διατάξεις του άρθρου 185 παρ.2 του Ν.3463/2006
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Α) Εγκρίνει** την δωρεάν παραχώρηση χρήσης στον “ΠΟΛΙΤΙΣΤΙΚΟ ΣΥΛΛΟΓΟ ΑΝΑΛΗΨΗΣ“ του κτιριακού χώρου του Περιβαλλοντικού Κέντρου που βρίσκεται στον οικισμό της Ανάληψης , με σκοπό τη στέγασή του και την πραγματοποίηση των Μορφωτικών, Πολιτιστικών Εκδηλώσεων και λοιπών καταστατικών του δραστηριοτήτων του , με τους παρακάτω όρους :

**1**. Η διάρκεια της δωρεάν παραχώρησης ορίζεται σε **ένα (1) έτος** , και θα αρχίζει από την επόμενη της υπογραφής του ιδιωτικού συμφωνητικού , μεταξύ του Δήμου Λεβαδέων και του Πολιτιστικού Συλλόγου Ανάληψης . Η σιωπηρή παράταση της παραχώρησης θα απαγορεύεται. Σε περίπτωση που ο σύλλογος επιθυμεί τη συνέχιση της παραχώρησης , θα πρέπει να υποβάλλει σχετική αίτηση , δύο (2) τουλάχιστον μήνες πριν τη λήξη της , προκειμένου να αποφασίσει το αρμόδιο όργανο του Δήμου για την τυχόν παράταση της παραχώρησης .

**2.** Το παραχωρούμενο ακίνητο μετά τη λήξη της παραχώρησης θα παραδοθεί σε άριστη κατάσταση βαμμένο και κατάλληλο για την άμεση χρήση του από τον Δήμο Λεβαδέων.

**3.** Η παραχώρηση γίνεται άνευ οποιουδήποτε ανταλλάγματος .

**4**. Κάθε δαπάνη (θέρμανση , κατανάλωση ρεύματος,υδρευση κ.λ.π. ) που θα αφορά στη χρήση του παραχωρουμένου ακινήτου θα βαρύνει τον σύλλογο .

**5.** Ο χώρος θα χρησιμοποιηθεί αποκλειστικά και μόνο για την πραγματοποίηση των καταστατικών σκοπών του συλλόγου και του χορευτικού τμήματος αυτού. Σε περίπτωση που διαπιστωθεί ότι η χρήση (ακόμη και μερικώς) δεν συνάδει με τους καταστατικούς σκοπούς , δύναται ο Δήμος Λεβαδέων να καταγγείλει αζημίως το ιδιωτικό συμφωνητικό .

**6**. Κάθε μετατροπή στο παραχωρούμενο θα γίνεται μόνο ύστερα από τη σύμφωνη γνώμη των Τεχνικών Υπηρεσιών του Δήμου Λεβαδέων . Εφόσον εγκριθεί οποιαδήποτε μετατροπή , αυτή θα γίνει με δαπάνες και φροντίδα του συλλόγου , κατόπιν των σχετικών διοικητικών αδειών η εγκρίσεων. Στην περίπτωση αυτή , ο Δήμος Λεβαδέων θα έχει τη διακριτή ευχέρεια όπως είτε ζητήσει την επαναφορά των χώρων στη προηγούμενη κατάσταση , με δαπάνες και φροντίδα του συλλόγου , είτε να παραμείνουν οι μετατροπές προς όφελος των χώρων , χωρίς καμία οικονομική επιβάρυνση του Δήμου .

**7.** Ουδεμία ευθύνη του Δήμου υφίσταται , από οποιαδήποτε αιτία , για τυχόν ζημίες ή απώλειες σε εξοπλισμό ή υλικά του συλλόγου και κάθε δαπάνη σε σχέση με τη χρήση του παραχωρουμένου .

**8**. Κάθε παράβαση των όρων του συμφωνητικού ή του Νόμου θα συνεπάγεται τη λύση της δωρεάν παραχώρησης με τη σχετική νόμιμη διαδικασία , επιφυλασσόμενου του Δήμου και για την άσκηση παντός άλλου νόμιμου δικαιώματός του .

**Β**) **Εξουσιοδοτεί** τον Δήμαρχο ή τον νόμιμο αναπληρωτή του για την υπογραφή του σχετικού συμφωνητικού καθώς επίσης και να θέσει οποιοδήποτε άλλο όρο κρίνει απαραίτητο για τη διασφάλιση του Δήμου Λεβαδέων και την επίτευξη του σκοπού της παραχώρησης

**Η απόφαση πήρε τον αριθμό 160/2020**

**Ο Πρόεδρος του Δ.Σ.**

**Μητάς Αλέξανδρος**

|  |  |
| --- | --- |
| **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| Καλογρηάς Αθανάσιος | Λιβαδειά αυθημερόν |
| Τσεσμετζής Εμμανουήλ | Ο Δήμαρχος Λεβαδέων |
| Δήμου Ιωάννης |  |
| Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| Σάκκος Μάριος |  |
| Νταντούμη Ιωάννα |  |
| Καράβα Χρυσοβαλάντου Βασιλική (Βάλια) |  |
| Μερτζάνης Κων/νος |  |
| Γιαννακόπουλος Βρασίδας |  |
| Σαγιάννης Μιχαήλ |  |
| Τόλιας Δημήτριος |  |
| Καπλάνης Κων/νος |  |
| Τζουβάρας Νικόλαος |  |
| Καράλης Χρήστος |  |
| Φορτώσης Αθανάσιος |  |
| Παπαϊωάννου Λουκάς |  |
| Αρκουμάνης Πέτρος |  |
| Μπράλιος Νικόλαος |  |
| Τσιφής Δημήτριος |  |
| Γερονικολού Λαμπρινή |  |
| Μπαρμπέρης Νικόλαος |  |
| Καραμάνης Δημήτριος |  |
| Χέβα Αθανασία(Νάνσυ) |  |
| Τουμαράς Βασίλειος |  |
| Κατής Χαράλαμπος |  |
|  |  |
|  |  |
|  |  |